# **DECIZIA ETAPEI DE ÎNCADRARE**

## PROIECT

Ca urmare a solicitării de emitere a acordului de mediu adresate de **COMUNA ALMAȘU,** cu în sediul în județul Sălaj, com. Almașu, satul Almașu, str. Principală, nr. 144, înregistrată la APM Sălaj cu nr. 3180 din 12.04.2023, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.05.2023, că proiectul: **MODIFICARE TEMĂ LA AUTORIZAȚIA DE CONSTRUIRE NR. 9 DIN 27.12.2021 EMISĂ PENTRU PROIECTUL ,, ÎNFIINȚARE REȚEA DE CANALIZARE ȘI STAȚIE DE EPURARE ÎN COMUNA ALMAȘU, JUDEȚUL SĂLAJ *,*** propus a fi amplasat în jud. Sălaj, comuna Almașu, satul Almașu,

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, fiind încadrat anexa 2, la pct. 13, lit a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Comunei Almașu, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

b1) dimensiunea şi concepţia întregului proiect:

Conform memoriului de prezentare și avizului de gospodărire a apelor:

Prin proiect se propun următoarele lucrari :

**~ *Realizarea sistemului de canalizare menajeră***,pentru colectarea și transportul apelor uzate brute prin extindere, aferent unui număr de 4 străzi, pentru debitele: Qu zi med= 1,93 mc/zi, Qu zi max= 2,22 mc/zi, Qu or max= 0,19 mc/h, până la rețeaua de canalizare menajeră a loc. Almașu (în curs de execuție), în sistem :

-**gravitațional**, pe lungimea totală Ltotal= 750 m, din conducte PVC KG SN8, Dn=250 mm, prevăzute cu 13 buc. cămine de canalizare menajeră din beton Dn 800 mm;

-**sub presiune**, pe lungimea totală de Ltotal= 750 m, din conducte PEID PE100, PN10, SDR17, Dn=90mm;

**~ *Realizarea de stații de pompare*** monobloc pentru ape uzate menajere(2 buc., SPAU7 și SPAU8), în zona în care curgerea gravitaţională prin conductă nu este asigurată, cu următoarele caracteristici:

* SPAU7: din beton, Dn=1,5m, H=4,5m, echipată cu (1+1R)electropompe, Q=3,25 l/s, Hp=9,79 mCA, situat în intravilanul localității Almașu, având coordonatele topografice Stereo 70 : X(E)= 357634.7547 și Y(N)= 606615.0564;
* SPAU8: din beton, Dn=1,5m, H=4,5m, echipată cu (1+1R)electropompe, Q=3,25 l/s, Hp=9,79 mCA, situat în intravilanul localității Almașu, având coordonatele topografice Stereo 70 : X(E)= 357350.0638 și Y(N)= 606389.0391;

**~ Traversări cursuri de apă cu conductă de canalizarea menajeră***: fără traversări cursuri de apă*;

**~ Evacuarea apelor uzate menajere** brute din localitatea Almașu, comuna Almașu, aferent celor 4 străzi, se va realiza prin pompare în rețeaua de canalizare menajeră a localității Almașu (prevăzută cu stație de epurare mecano-biologică, în execuție ), situat în intravilan, având punctul de descărcare cu următoarele coordonate Stereo 70: X(E)=358682.267 și Y(N)=606470.473. Indicatorii fizico-chimici generali a apelor uzate brute deversate în rețeaua de canalizare menajeră a localității Almașu, vor respecta prevederile HG nr. 188/2002 cu modificările și completările din HG nr. 352/2005 , NTPA 002/2005.

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planificate în zonă;

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de balast, piatră spartă, pământ vegetal.

- la terminarea lucrărilor de execuție se vor reface zonele oranizării de șantier, eventualele drumuri tehnologice sau orice alte lucrări care ocupă teren în afara zonei de siguranță a drumului.

b4) vor rezulta deşeuri specifice lucrărilor de construcţii care vor fi gestionate conform Legii nr. respectarea prevederilor OUG nr.92/2021 privind regimul deşeurilor, cu modificările ulterioare, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

b5) poluarea şi alte efecte negative:

- Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

1. **Măsuri pentru protecția calității apelor:**

- În perioada de construcţie, sursele posibile de poluare a apelor sunt cauzate de execuţia propriu-zisă a lucrărilor, traficul de şantier şi organizarea de şantier. Principalele surse de poluare a apelor sunt reprezentate de:

* apele uzate menajere, rezultate de la grupurile sanitare şi din igienizări care au loc în cadrul organizării de șantier;
* apele meteorice căzute pe platforma de lucru ale organizării de şantier;
* scurgerile accidentale de la staţiile de alimentare cu carburanţi şi de întreţinere a utilajelor şi mijloacelor de transport;
* manevrarea defectuoasă a autovehiculelor care transportă diverse tipuri de materiale sau a utilajelor în apropierea cursurilor de apă poate conduce la producerea unor deversări accidentale.
* în cadrul şantierului, în perioadele cu ploi abundente, pot apărea unele eroziuni provocate de apele de şiroire.

Se recomandă constructorului următoarele măsuri pentru colectarea apelor uzate în perioada de execuţie: prevederea unui sistem de colectare a apelor uzate menajere provenite de la grupurile sanitare şi lavoare şi evacuarea acestor ape în fosa septica, vidanjabilă periodic.

Apele uzate de tip menajer rezultate în timpul desfăşurării lucrărilor de construcţie vor trebui să se încadreze în prevederile normativelor NTPA 001/2005 privind condiţiile de evacuare a apelor uzate în receptori naturali şi NTPA 002/2005 – privind condiţiile de evacuare a apelor uzate în reţelele de canalizare ale localităţilor şi direct în staţiile de epurare ale localităţilor.

Se apreciază că emisiile de substanţe poluante în perioada de execuţie provenite de la traficul rutier specific şantierului, de la manipularea şi punerea în operă a materialelor, care ajung direct sau indirect în apele de suprafaţă sau subterane nu vor fi în cantităţi importante pentru a modifica semnificativ calitatea receptorilor naturali.

În timpul execuţiei lucrărilor de construcţii, situaţii posibile de poluare a apelor de suprafața sau subterane pot apărea numai în cazuri de accidente. Măsurile de prevenire sunt cele curente adoptate pe şantierele de construcţii, măsuri ce cuprind verificarea stării tehnice a utilajelor şi mijloacelor de transport, semnalizări şi marcaje de circulaţie, eventual bariere, alimentarea cu carburanţi şi reparaţii în spaţii special amenajate.

În perioada de exploatare a obiectivului se va verifica periodic starea conductelor de canalizare menajera.

**c.Măsuri pentru protecția aerului:**

În perioada de construcţie a lucrărilor, activităţile din şantier pot avea un impact asupra calităţii atmosferei din zonele de lucru şi din zonele adiacente acestora.

Sursele principale de poluare a aerului specifice execuţiei lucrării pot fi grupate după cum urmează:

* activitatea utilajelor de construcţie pentru punerea în opera a lucrărilor;
* transportul materialelor, prefabricatelor, personalului;
* manipularea materialelor;

Poluarea specifică activităţii utilajelor şi circulaţiei vehiculelor se poate estima după:

* consumul de carburanţi (substanţe poluante: NOx, CO2, CO, compuşi organici volatili non metanici, particule materiale din arderea carburanţilor etc.);
* aria pe care se desfăşoară aceste activităţi (substanţe poluante – particule materiale în suspensie şi sedimentabile);
* distanţele parcurse (substanţe poluante - particule materiale ridicate în aer de pe suprafaţa drumurilor).

Se apreciază că poluarea specifică activităţilor de alimentare cu carburanţi, întreţinere şi reparaţii ale utilajelor şi mijloacelor de transport este redusă şi poate fi neglijată.

Se apreciază că emisiile în aer pe perioada de construire sunt reduse şi afectează arii reduse. Aceste arii vor face obiectul monitorizării în timpul execuţiei. În perioada de exploatare nu sunt identificate surse de poluare pentru aer.

Lucrările de organizare a şantierului trebuie să fie corect concepute şi executate, cu dotări moderne care să reducă emisia de noxe în aer, apă şi pe sol. Concentrarea lor într-un singur amplasament este benefică, diminuând zonele de impact şi favorizând o exploatare controlată şi corectă. De asemenea, se recomandă constructorului următoarele măsuri pentru perioada de execuţie:

* amenajarea de platforme speciale pentru depozitarea materialelor, a utilajelor şi deşeurilor;
* alimentarea cu carburanţi a mijloacelor de transport se va face în staţii de alimentare centralizate;
* activităţile care produc mult praf vor fi reduse în perioadele cu vânt puternic, sau se va urmări o umectare mai intensă a suprafeţelor;
* dotarea pentru perioada de iarnă a parcurilor de utilaje şi mijloace de transport cu dispozitive electrice de pornire, pentru a se evita evacuarea de gaze de eşapament pe timpul unor demarări lungi sau dificile.

Asemenea instalaţii se vor prevedea şi la punctele de lucru;

* verificarea periodică a utilajelor şi mijloacelor de transport în ceea ce priveşte nivelul de emisii de monoxid de carbon şi a altor gaze de eşapament. Utilajele vor fi puse în funcţiune numai după remedierea eventualelor defecţiuni. În acest sens, unităţile de construcţii vor trebui să se doteze cu aparatură de testare necesară şi să efectueze reviziile la utilajele şi mijloacele de transport.

Este utilă monitorizarea calităţii aerului în cadrul șantierului, în principal a poluării cu pulberi. Pentru materiale inerte, stropirea cu apă reprezintă o soluţie de reducere a antrenării de vânt a particulelor fine.

Folosirea prelatelor este indicată pentru protecţia temporară a unor depozite de materiale la acţiunea vântului.

Se recomandă folosirea utilajelor şi mijloacelor de transport dotate cu motoare Diesel, care nu produc emisii de Pb şi emit cantităţi reduse de CO.

**d.Măsuri pentru protecția împotriva zgomotului și vibrațiilor:**

În condiţii de activitate normală, nivelul de zgomot în zona amplasamentului şi la limita acestuia este mai mic decât nivelul de zgomot admisibil.

Procesele tehnologice de execuţie a lucrărilor hidrotehnice implică folosirea unor grupuri de utilaje cu funcţii adecvate. Aceste utilaje în lucru reprezintă surse de zgomot şi vibraţii.

În perioada de execuţie, sursele de zgomot sunt grupate după cum urmează:

* în fronturile de lucru, zgomotul este produs de funcţionarea utilajelor de construcţii specifice lucrărilor (excavări şi curăţiri în amplasament, realizarea structurilor proiectate, etc.) la care se adaugă aprovizionarea cu materiale.
* pe traseele din şantier şi din afara lui, zgomotul este produs de circulaţia autovehiculelor care transportă materiale necesare execuţiei lucrărilor.

Se pot face estimări privind nivelurile de zgomot şi distanţele la care se înregistrează acestea, pornind de la valorile de putere acustică înregistrate pentru diverse echipamente utilizate la construcţie şi de numărul acestora. O listă a tipurilor de echipamente utilizate şi valorile acustice asociate acestora este prezentată în cele ce urmează:

* buldozer: Lw ~ 115 dB(A);
* încărcător frontal: Lw ~ 112 dB(A);
* excavator: Lw ~ 117 dB(A);
* compactor: Lw ~ 105 dB(A);
* echipamente de finisare: Lw ~ 115 dB(A);
* camion: Lw ~ 107 dB(A);
* motocompresor: Lw ~ 70 dB(A);
* draglina Lw ~ 70 dB(A);
* autogreder: Lw ~ 112 dB(A).

Amenajările şi dotările pentru protecţia împotriva zgomotului şi vibraţiilor se vor realiza astfel încât să fie respectate condiţiile impuse de STAS 10009/1988 şi STAS 6156/1986.

Se vor avea în vedere următoarele măsuri de protecţie împotriva zgomotului şi vibraţiilor în timpul execuţiei lucrărilor:

* limitarea traseelor ce străbat zonele sensibile de către utilajele şi autovehiculele cu mase mari şi emisii sonore importante
* organizarea de şantier va fi amenajată în afara zonelor sensibile
* se recomandă lucrul numai în perioada de zi, respectându-se perioada de odihnă a localnicilor
* întreţinerea corespunzătoare a instalaţiilor de preparare a betoanelor; în cazul unor reclamaţii din partea populaţiei se vor modifica traseele de circulaţie
* eşalonarea judicioasă a activităţilor de construcţie şi reducerea perioadelor de activitate simultană a mai multor surse generatoare de zgomote de intensitate ridicată
* monitorizarea acustică a amplasamentului şi adoptarea măsurilor adecvate de reducere a impactului acustic, dacă este cazul

Referitor la măsurile adecvate de reducere a impactului acustic și având în vedere distanța de la amplasamentul lucrărilor până la zonele locuite, se apreciază că nu este cazul prevederii în proiect de măsuri constructive de tipul panourilor fonoabsorbante. Dacă vor fi sesizări sau reclamaţii din partea populaţiei, acestea vor fi soluţionate individual.

În perioada de execuţie, în fronturile de lucru şi pe anumite sectoare, pe perioade limitate de timp, nivelul de zgomot poate atinge valori importante, fără a depăşi 90 dB(A) exprimat ca Leq pentru perioade de maxim 10 ore. Aceste niveluri se încadrează în limitele acceptate de normele de protecţia muncii. În apropierea zonelor sensibile nu se va amplasa organizarea de şantier, iar perioada de execuţie trebuie redusă, astfel încât afectarea receptorilor protejaţi datorită nivelului de zgomot şi vibraţii generat de lucrările de construcții să fie cât mai redusă.

Vor trebui respectate limitele admisibile privind nivelurile de zgomot prevăzute în STAS 10009/1988 şi STAS 6156/1986.

Niveluri admisibile de zgomot

În perioada de exploatare nivelul de zgomot va fi cel natural, neexistând surse suplimentare de zgomot și/sau vibrații.

**e.Măsuri pentru protecția solului și subsolului:**

În zona desfăşurării proiectului, din informaţiile culese nu s-au desfășurat activităţi industriale sau potenţial contaminante, astfel încât este puţin probabil să existe zone contaminate care să necesite reabilitare/remediere.

În perioada de execuţie a lucrărilor, sursele posibile de poluare a solului sunt cauzate de execuţia propriu-zisă a lucrărilor, traficul de şantier şi organizarea de şantier.

Principalele surse de poluare a solului în perioada de execuţie sunt reprezentate de:

* depozitarea necontrolată şi pe spaţii neamenajate a deşeurilor rezultate din activităţile de construcţii
* depozitarea necorespunzătoare, direct pe sol, a deşeurilor rezultate din activitatea de construcţii poate determina poluarea solului şi a apelor subterane prin scurgeri directe sau prin spălarea acestor deşeuri de către apele pluviale
* depunerea pulberilor şi a gazelor de ardere din motoarele cu ardere internă a utilajelor şi spălarea acestora de către apele pluviale, urmate de infiltrarea în subteran
* scăpări accidentale sau neintenţionate de carburanţi, uleiuri, ciment, substanţe chimice sau alte materiale poluante, în timpul manipulării sau stocării acestora

Potenţialul impact asupra subsolului şi apei subterane datorat activităţilor de construcţie sunt similare celor pentru sol, necesitând aceleaşi tipuri de măsuri pentru controlul lor, care vor minimiza amploarea fenomenelor de contaminare.

În faza de execuţie, impactul asupra factorului de mediu sol poate fi diminuat prin:

* obligarea antreprenorului la realizarea unei organizări de şantier corespunzătoare din punct de vedere al facilităţilor
* evitarea degradării zonelor învecinate amplasamentului şi a vegetaţiei existente din perimetrul adiacent zonelor de lucru prin staţionarea utilajelor, efectuarea de reparaţii, depozitarea de materiale etc.
* se va evita ocuparea terenurilor de calităţi superioare pentru organizarea de şantier
* platformele organizării de şantier vor prevăzute cu un sistem de colectare, canalizare şi epurare a apelor uzate pluviale, menajere
* se va evita poluarea solului cu carburanţi, uleiuri rezultate în urma operaţiilor de staţionare, aprovizionare a utilajelor şi mijloacelor de transport sau datorită funcţionării necorespunzătoare a acestora
* se vor asigura şi realiza lucrări de consolidare a terenului în zonele cu alunecări de teren
* se recomandă ca excavaţiile pentru extragerea pământului pentru umpluturi să se realizeze în zone cu cotă pozitivă a reliefului pentru a limita la minim formarea gropilor
* se va realiza reconstrucţia ecologică în zonele unde terenul a fost afectat prin lucrările de excavare, depozitare materiale, staţionare utilaje, organizarea de şantier, în scopul redării în circuit la categoria de folosinţă deţinută iniţial
* depozitarea provizorie a pământului excavat se va face pe suprafețe cât mai reduse. Se va delimita fizic, cu exactitate, ampriza, astfel încât să nu se producă distrugeri inutile ale terenurilor adiacente
* se va dispune materialul excavat astfel încât să nu fie antrenat de ape de ploaie
* deșeurile rezultate în timpul execuției lucrărilor precum și cele provenite de la organizarea de șantier vor fi depozitate în locurile special amenajate
* colectarea selectivă a tuturor deşeurilor rezultate din activitatea de construcţii; se va urmări cu rigurozitate valorificarea tuturor deşeurilor rezultate
* deșeurile menajere provenite din activitatea personalului ce se desfășoară în incinta șantierului se colectează în saci de plastic care se vor colecta periodic. Activitățile de colectare și evacuare periodică a deșeurilor provenite din activitățile de șantier reduc la minin posibilitatea de poluare a solului și subsolului

Condiţiile de contractare vor trebui să cuprindă măsuri specifice pentru managementul deşeurilor produse în amplasamente, pentru a evita poluarea solului.

Va fi necesară realizarea unui plan de eliminare a deşeurilor în timpul şi la finele lucrărilor de construcţie şi ecologizarea zonei după închiderea şantierului.

La finalul lucrărilor, terenurile afectate vor fi refăcute şi vor fi redate folosinţei iniţiale.

**Lucrări necesare organizării de șantier:**

Organizarea de şantier va cuprinde spaţii de cazare/birouri de tipul containerelor, atât pentru antreprenor cât şi pentru consultantul lucrării. De asemenea, în cadrul organizării de şantier vor fi amenajate zone pentru servit masa şi grupuri sanitare care vor cuprinde toalete, dușuri, lavoare. Se vor amenaja spații de depozitare pentru materiale și utilaje şi zone de parcare pentru utilaje și echipamente.

În cadrul organizării de şantier se va organiza stocarea temporară şi colectarea deşeurilor în containere etanşe depozitate în locuri special amenajate. Se va asigura organizarea funcţională a incintei organizării de şantier astfel încât desfăşurarea activităţii să se limiteze la spaţiile proiectate, în funcţie de specific (depozitare, spaţii manevră etc.).

Principalele lucrări necesare organizării de şantier sunt:

* + amplasarea construcţiilor temporare modulare (containere) sau realizarea unor construcţii temporare de tipul magaziilor
  + crearea unui sistem adecvat de drenaj al apelor pluviale
  + impermeabilizarea unor suprafeţe fie prin betonare fie prin utilizarea unor material impermeabile de tipul foliei de polietilenă
  + lucrări pentru realizarea conectării la reţelele de utilităţi existente în zonă – dacă se consideră necesar
  + organizarea spațiilor necesare depozitării temporare a materialelor, luând măsurile specifice pentru conservare pe timpul depozitării și evitării degradărilor

Pentru a asigura condiţii igienico-sanitare lucrătorilor la locul de muncă se vor lua următoarele măsuri:

* vor fi prevăzute grupuri sanitare cu fosă septică, care va fi golită periodic de către o societate autorizată
* truse de prim ajutor vor fi achiziţionate şi vor fi disponibile la toate punctele de lucru pe şantier
* întreg personalul va fi instruit să asigure prim ajutor
* servicii de asistenţă pentru urgenţe medicale vor fi furnizate de unităţi medicale din zonă

Contractantul este obligat să respecte cerinţele Regulamentului privind protecţia şi igiena muncii în construcţii, aprobat cu ordinul nr. 9/N/15.03.93 de către Ministerul Lucrărilor Publice şi Amenajarea Teritoriului (M.L.P.A.T.).

## Localizarea organizării de şantier

Pentru execuţia lucrărilor se impune o organizare de şantier unde se pot amplasa grupul social, depozite de materiale, utilaje etc. Este firesc ca respectiva organizare de şantier să fie amplasată cât mai aproape de obiectivul de investiţie care trebuie realizat.

## Descrierea impactului asupra mediului a lucrărilor organizării de şantier

Impactul potențial al unei organizări de șantier este generat de următorii factori:

• emisii noxe în aer și apă, deşeuri

• modificări în structura solului datorat traficului și staționării utilajelor și a țevilor

• impact peisagistic pe perioada existenței organizării de șantier.

Emisiile de noxe în aerul atmosferic se vor încadra în limitele maxime admise din Ordinul 462/1993, pentru evacuările de ape se vor prevedea sisteme corespunzătoare de colectare și evacuare astfel încât să fie respectate limitele de calitate stabilite prin H.G. nr. 188/2002 cu modificările și completările ulterioare, iar nivelul de zgomot şi vibraţii se va încadra în limitele admise prin STAS 10.009/88 şi în limitele prevăzute în Ord. Ministrului Sănătăţii nr. 119/2014 pentru aprobarea Normelor de igienă şi sănătate publică privind mediul de viaţă al populaţiei. Impactul activităţii utilajelor asupra aerului și apelor este redus în situaţia respectării stricte a normelor de protecţie a mediului.

Realizarea organizării de şantier trebuie făcută având în vedere reducerea, pe cât posibil, a zonei folosite pentru efectuarea lucrărilor de construcţie. Constructorul va avea responsabilitatea de a efectua lucrările în aşa fel încât să se minimizeze riscul de poluare a mediului şi de a implementa măsuri adecvate de control, după caz. Zona folosită ca organizare de şantier va fi refăcută după terminarea lucrărilor de construcţie.

## Surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier

Sursele de poluanţi în timpul organizării de şantier sunt reprezentate de:

* circulaţia autovehiculelor si utilajelor
* activităţile desfăşurate în cadrul organizării de şantier

Lucrările ce se vor executa nu constituie surse de poluare pentru ape, aer, sol. Nu se evacuează substanţe reziduale sau toxice, care să altereze într-un fel calitatea mediului.

Se vor prevedea soluții locale, pentru alimentarea cu apă și evacuarea apelor uzate în cadrul organizărilor de șantier, funcție de caracteristicile amplasamentelor. În cazul în care nu există posibilitatea racordării grupurilor sanitare din cadrul organizării de şantier la o reţea de canalizare, se vor prevedea fose septice pentru preluarea apelor uzate din cadrul amplasamentului. Aceste fose septice vor fi golite în funcţie de necesităţi prin intermediul unei firme specializate, autorizată să desfăşoare acest gen de activităţi.

## Dotări şi măsuri prevăzute pentru controlul emisiilor de poluanţi în mediu

* depozitarea substanţelor periculoase se va realiza în conformitate cu prevederile legale în vigoare, în spaţii cu acces restricţionat, acoperite, pe o suprafaţă impermeabilă, prevăzută cu sistem de colectare a scurgerilor accidentale
* interzicerea depozitării de materiale de construcţii direct pe sol
* verificări periodice ale utilajelor şi mijloacelor de transport în ceea ce priveşte nivelul de monoxid de carbon şi concentraţiile de emisii în gazele de eşapament. Acestea vor fi puse în funcţiune numai după remedierea eventualelor defecţiuni
* controlul transportului de beton din ciment cu autobetoniere, pentru a se preveni în totalitate descărcări accidentale pe traseu sau spălarea tobelor şi aruncarea apei cu lapte de ciment în parcursul din şantier sau drumurile publice
* curăţarea zonelor accidental contaminate cu ape uzate fecaloid-menajere, evitându-se astfel apariţia unor situaţii de risc epidemiologic pentru sănătatea populaţiei
* se vor utiliza pe cât posibil echipamente cu un nivel redus de zgomot
* autovehiculele vor fi prevăzute cu catalizator și vor fi menţinute într-o stare bună de funcţionare, având reviziile la zi
* curăţarea săptămânală a fronturilor de lucru, eliminându-se deşeurile

Lucrările se vor executa în conformitate cu prevederile proiectului tehnic, a condiţiilor stabilite prin avize, acorduri şi autorizaţii obţinute de la organele în drept, a tuturor prescripţiilor de calitate.

Nu se consideră necesare dotări speciale pentru controlul emisiilor de poluanţi în mediu.

## Lucrări propuse pentru refacerea amplasamentului la finalizarea investiţiei, în caz de accidente şi/sau la încetarea activităţii

Constructorul are obligaţia de a reface terenul afectat la starea pe care acesta a avut-o anterior execuţiei lucrărilor.

Terenul pe care se vor executa lucrările de montaj conductă va fi refăcut la categoria de folosinţa iniţială.

Astuparea cu pămant a conductei, după montarea în sanţ se va realiza tot manual şi mecanizat, conform „Norme tehnice pentru proiectarea şl execuţia conductelor de canalizare menajera", aprobate prin Ordinul preşedintelui A.N.R.E. nr. 118/2013.

Astuparea sanţului se va realiza cu pământul rezultat de la săpătură şi depozitat pe marginea sanţului, în final depunând stratul vegetal depozitat separat.

După lansarea conductei în sanţ, acoperirea cu pământ se va face astfel încât corpurile tari să nu deterioreze izolaţia. Umpluturile se execută manual, în straturi succesive de 10÷15 cm până ce se acoperă cu 30 cm generatoarea superioară a conductei. Fiecare strat se compactează separate. Restul umpluturii se va face mecanizat în straturi de 20÷30 cm, de asemenea bine compactate.

Se interzice îngroparea lemnului provenit din sprijinirea malurilor.

După finalizarea lucrărilor de construcţie, zonele ocupate temporar de proiect vor fi curăţate şi nivelate, iar terenul readus la starea iniţială, prin acoperirea cu pământ vegetal şi plantarea de vegetaţie.

Monitorizarea acestor activităţi se va asigura de către o firmă de specialitate, care va efectua totodată şi monitorizarea lunară a performanţelor activităţii antreprenorului general cu privire la protecţia mediului.

## Aspecte referitoare la prevenirea şi modul de răspuns în caz de poluări accidentale

În perioada de execuţie pot apărea o serie de incidente şi accidente în care pot fi implicate substanţe cu risc potenţial asupra sănătăţii populaţiei şi stării mediului înconjurător.

În perioada de execuţie accidentele (incendii, electrocutări, arsuri, inhalări de praf sau gaze, surpări sau prăbuşiri de tranşee etc.) sunt cauzate de obicei de indisciplină şi nerespectarea de către personalul angajat a regulilor şi normelor de protecţia muncii şi/sau de neutilizarea echipamentelor de protecţie.

Aceste tipuri de accidente nu au efecte asupra mediului înconjurător, având caracter limitat în timp şi spaţiu, dar pot produce invaliditate sau pierderi de vieţi omeneşti. De asemenea, ele pot avea şi efecte economice negative prin pierderi materiale şi întârzierea lucrărilor.

În cazul apariţiei unei poluări accidentale, persoana care observă fenomenul anunţă imediat şeful de şantier. Şeful de şantier dispune anunţarea colectivelor cu atribuţii prestabilite şi a echipelor de intervenţie în vederea trecerii imediate la măsurile şi acţiunile necesare eliminării cauzelor şi pentru diminuarea efectelor poluării accidentale şi se anunţă autorităţile competente cu privire la producerea poluării accidentale.

Colectivele şi echipele de intervenţie acţionează pentru:

* eliminarea cauzelor care au provocat poluarea accidentală
* limitarea şi reducerea ariei de răspândire a substanţelor poluante
* îndepărtarea, prin mijloace adecvate tehnic, a substanţelor poluante
* colectarea, transportul şi depozitarea intermediară, în condiţii de securitate pentru mediu, în vederea recuperării sau, după caz, a neutralizării sau distrugerii substanţelor poluante

După eliminarea cauzelor poluării accidentale şi după îndepărtarea pericolului răspândirii poluanţilor în zone adiacente, şeful de şantier va informa autorităţile asupra sistării poluării. Astfel se vor anunţa Agenţia pentru Protecţia Mediului şi Garda de Mediu pentru a constata finalizarea reabilitării zonelor poluate.

Prin natura activităților din cadrul obiectivului, în perioada de exploatare, riscul apariției unor evenimente cu implicații asupra mediului înconjurător este scăzut. Referitor la securitatea umană, Administrația obiectivului va avea sarcina de a se asigura de respectarea regulamentelor specifice.

## Aspecte referitoare la închiderea / dezafectarea / demolarea instalaţiei

Nu este cazul.

## Modalități de refacere a stării inițiale/reabilitare în vederea utilizării ulterioare a terenului

Terenul va fi readus la categoria de folosinţă iniţială, prin executarea următoarelor lucrări:

- eliberarea terenului de toate categoriile de deşeuri

- împrăştierea pe traseu a stratului de sol fertil

- nivelarea terenului

- însămânţare acolo unde este cazul

- recepția lucrărilor de redare a terenului la categoria de folosinţă iniţială semnate de proprietarul de teren și beneficiarul de investiție.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției;

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 9 din 28.03.2023 emis de Primăria Comunei Almașu.;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul;

-amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat;

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate:- nu este cazul;

d8) posibilitatea de reducere efectivă a impactului: -respectarea legislației în vigoare și respectarea condițiilor din prezenta decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele**: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Bazinală de Apă Somes Tisa, nr. 38/08.05.2023 înregistrată la APM Sălaj cu nr. 3868/08.05.2023 decizie justificată prin următoarele: lucrările prezentate în proiect nu au influență asupra corpului de apă;

* Respectarea măsurilor şi condiţiilor de realizare a proiectului în conformitate cu *Avizul de gospodărire a apelor SGA SJ nr. 15 din 27.02.2023****,*** eliberat de Administrația Bazinală de Apă Somes Tisa , Sistemul de Gospodarire al Apelor Sălaj:

**Avizul de gospodărire a apelor se emite cu următoarele condiții:**

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

3. Se interzice evacuarea de ape uzate, deșeuri și alte substanțe poluatoare în apele de suprafață sau subterane.

4. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

5. Recepția lucrărilor se va face în prezența delegatului Sistemului de Gospodărire a Apelor Sălaj.

6. În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.

7. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.

Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

Nerespectarea prevederilor prezentului aviz atrage după sine răspunderea administrativă, după caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice și/sau juridice.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nici o poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acestora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

   - Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    -Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

   - Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

   - Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei

prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    -Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    -Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

* **Conform prevederilor Ord. nr. 1798/2007, cu modificările ulterioare titularul are obligația ca la finalizarea investitiei și punerea în funcțiune a obiectivului să solicite și să obțină autorizație de mediu.**

- Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

-Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Filomela Pop